CELEX: 62009CN0508
Language: et
Date: 2009-12-08 00:00:00
Title: Kohtuasi C-508/09: 8. detsembril 2009 esitatud hagi — Euroopa Ühenduste Komisjon versus Itaalia Vabariik

30.1.2010   
            
            
               ET
            
            
               Euroopa Liidu Teataja
            
            
               C 24/45
            
         8. detsembril 2009 esitatud hagi — Euroopa Ühenduste Komisjon versus Itaalia Vabariik
   (Kohtuasi C-508/09)
   2010/C 24/78
   Kohtumenetluse keel: itaalia
   
      Pooled
   
   
      Hageja: Euroopa Komisjon (esindajad: C. Zadra ja D. Recchia)
   
      Kostja: Itaalia Vabariik
   
      Hageja nõuded
   
   
               —
            
            
               Tuvastada, et kuna Sardiinia maakond võttis vastu ja kohaldab loodusliku linnustiku kaitse korrast tehtavaid erandeid reguleerivaid norme, mis ei ole kooskõlas direktiivi 79/409/EMÜ (1) artiklis 9 sätestatud tingimustega, siis on Itaalia Vabariik rikkunud direktiivi 79/409/EMÜ artiklist 9 tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         
      Väited ja peamised argumendid
   
   Komisjon väidab, et Sardiinia maakonna vastu võetud õigusnormid ei ole kooskõlas direktiivi 79/409/EMÜ artiklis 9 sätestatuga.
   13. veebruari 2004. aasta maakondlik seadus nr 2, mis reguleerib erandite alusel jahipidamist ning 2004. aasta dekreet 3/V ja 2006. aasta dekreet 8/IV ei vasta direktiivi artiklis 9 sätestatud nõuetele, sest:
   
               —
            
            
               teatavatel juhtudel küsitakse küll teadusasutuse hinnangut, ent juhul kui see on negatiivne, seda ei kohaldata; mõnel juhul hinnangut ei küsitagi;
            
         
               —
            
            
               esitatud ei ole piisavat põhjendust (mis puudutab erandite alusel jahipidamisega kaitstavaid hüvesid, uuritud alternatiivseid lahendusi ja tõenäolisi tulemusi);
            
         
               —
            
            
               puudub adekvaatne järelevalve süsteem, mis võimaldaks kontrollida, et tingimustest, millest lähtudes erand anti, peetakse kinni, ja et tegevus viiakse läbi õigeaegselt;
            
         
               —
            
            
               maakondlik seadus ei nõua direktiivi artikli 9 lõikes 2 sätestatud tingimuste järgimist, ka erandmeetmetes puudub viide nimetatud tingimustele.
            
         13. veebruari 2004. aasta maakondlikku seadust nr 2 muudeti 11. mai 2006. aasta maakondliku seadusega nr 4. Vaatamata sisse viidud muudatustele ei vasta 13. veebruari 2004. aasta seadus nr 2 ega selle seaduse aluse vastu võetud 30. jaanuari 2009. aasta dekreet nr 2225/DECA/3 ikkagi direktiivi 79/409 artiklis 9 sätestatud nõuetele, sest:
   
               —
            
            
               teadusasutusega konsulteerimist käsitleva sätte sisseviimine ei välista erandmeetmete võtmist sobiva põhjenduseta ega ka nende võtmist teadusasutuse hinnanguta;
            
         
               —
            
            
               maakondlik seadus 2/2004 ei sätesta endiselt, et üksikud erandmeetmed peavad viitama direktiivi 79/409 artikli 9 lõikele 2 (ka dekreedis 2225 ei ole selle kohta midagi sätestatud).
            
         
      (1)  Nõukogu 2. aprilli 1979. aasta direktiiv 79/409/EMÜ, loodusliku linnustiku kaitse kohta (EÜT L 103, lk 1; ELT eriväljaanne 15/01, lk 98).